smcproject/ml-wiki-sentences huggingface dataset:
RGB കളർ മോഡൽ , സബ്സ്ട്രാക്ടീവ് കളർ മോഡൽ എന്നിവയിലും വർണ്ണ പമ്പരങ്ങളിലും ചുവപ്പ്, നീല നിറങ്ങൾക്കു മധ്യേയാണ് മജന്ത സ്ഥിതിചെയ്യുന്നത്.
പച്ച നിറത്തിന്റെ പൂരകവർണ്ണമാണ് മജന്ത.
ഇങ്ക്ജെറ്റ് പ്രിന്ററിലും കളർ പ്രിന്റിങ്ങിലും മഞ്ഞ , കറുപ്പ് , സയാൻ നിറങ്ങളോടോപ്പം മജന്ത നിറത്തിലുള്ള മഷി ഉപയോഗിക്കുന്നു.
പ്രിന്റിങ് മേഖലയിൽ 'പ്രിന്റേഴ്സ് മജന്ത' എന്ന പേരിലാണ് ഈ നിറം അറിയപ്പെടുന്നത്.
1859-ൽ ഫ്രഞ്ച് രസതന്ത്രജ്ഞനായ ഫ്രാൻക്വസ്-ഇമ്മാനുവൽ വെർഗ്വിൻ ഒരു അനിലിൻ ചായം കണ്ടെത്തുകയും അതിനു 'fuchsine' എന്ന പേരു നൽകുകയും ചെയ്തു.
1859 ജൂൺ 4-ന് ഇറ്റാലിയൻ നഗരമായ മജന്തയിൽ നടന്ന യുദ്ധത്തിൽ ഫ്രാൻസും ഇറ്റലിയും ഓസ്ട്രിയയെ പരാജയപ്പെടുത്തിയതിന്റെ സ്മരണ നിലനിർത്തുന്നതിനായി, വെർഗ്വിൻ കണ്ടെത്തിയ ചായത്തിനു 'മജന്ത' എന്ന പേരു നൽകുകയായിരുന്നു.
മജന്തയോടു സാദൃശ്യമുള്ള റോസിൻ (roseine) എന്ന നിറം 1860-ൽ ചേമ്പേഴ്സ് നിക്കോൾസൺ, ജോർജ്ജ് മൗൾ എന്നീ ബ്രീട്ടീഷ് ശാസ്ത്രജ്ഞർ കണ്ടെത്തി.
പ്രകാശപഠനത്തിൽ
ദൃശ്യപ്രകാശത്തിലെ ഘടകവർണ്ണങ്ങളിൽ മജന്ത നിറം ഇല്ലാത്തതിനാൽ ഇതിനെ ഒരു എക്സ്ട്രാ സ്പെക്ടറൽ നിറമായി കണക്കാക്കുന്നു.
ചുവപ്പ് പ്രകാശവും വയലറ്റ്/നീല പ്രകാശവും കൂടിച്ചേരുമ്പോഴാണ് മജന്ത നിറം ദൃശ്യമാകുന്നത്.
ടെലിവിഷനിലും കമ്പ്യൂട്ടർ സ്ക്രീനിലും വിവിധ നിറങ്ങൾ ലഭിക്കുന്നതിനായി ഉപയോഗിക്കുന്ന പ്രാഥമിക വർണ്ണങ്ങളാണ് ചുവപ്പ്, പച്ച, നീല തുടങ്ങിയവ.
ഇവിടെ മജന്ത നിറം ലഭിക്കുന്നതിനായി ചുവപ്പ്, നീല നിറങ്ങളെ തുല്യ അളവിൽ സംയോജിപ്പിക്കുന്നു.
അതിനാൽ പച്ചനിറത്തിന്റെ പൂരകവർണ്ണമാണ് മജന്ത.
അതായത് പച്ചയും മജന്തയും കൂടിച്ചേർന്നാൽ ധവളപ്രകാശം ലഭിക്കുന്നു.
അച്ചടിരംഗത്ത് ഉപയോഗിക്കുന്ന പ്രാഥമിക ചായങ്ങളിലൊന്നാണ് മജന്ത.
മഞ്ഞ, മജന്ത, സിയാൻ എന്നിവയാണ് പ്രിന്റിംഗ് രംഗത്തെ പ്രാഥമിക ചായങ്ങൾ എന്നറിയപ്പെടുന്നത്.
ഇവ പ്രത്യേകരീതിയിൽ സംയോജിപ്പിച്ചുകൊണ്ട് മറ്റു നിറങ്ങൾ രൂപപ്പെടുത്താവുന്നതാണ്.
ഒരു കടലാസിൽ മജന്ത, മഞ്ഞ, സയാൻ എന്നീ ചായങ്ങൾ ഒന്നിനുമുകളിൽ ഒന്നായി പ്രിന്റ് ചെയ്താൽ കറുപ്പ് നിറം ലഭിക്കുന്നു.
ഇവിടെയും പച്ചനിറത്തിന്റെ പൂരകവർണ്ണമാണ് മജന്ത.
അതായത് പച്ച, മജന്ത ചായങ്ങൾ കൂടിച്ചേർന്നാൽ ഇരുണ്ട നിറം അഥവാ കറുപ്പുനിറം ലഭിക്കുന്നു.
അച്ചടിരംഗത്ത് ഉപയോഗിക്കുന്ന മജന്ത നിറത്തെ പ്രോസസ് മജന്റ എന്നും വിളിക്കാറുണ്ട്.
ഇത് കമ്പ്യൂട്ടർ സ്ക്രീനിൽ കാണുന്ന മജന്റ നിറത്തെക്കാൾ ഇരുണ്ടതാണ്.
മുൻസെൽ വർണ്ണ വ്യവസ്ഥയിൽ മജന്തയെ 'റെഡ്-പർപ്പിൾ' (red–purple) എന്നാണ് വിളിക്കുന്നത്.
പ്രകാശത്തിലെ നിറങ്ങളുടെ സ്പെക്ട്രത്തെ ഒരു വർണ്ണ പമ്പരമാക്കുകയാണെങ്കിൽ ചുവപ്പിനും വയലറ്റിനും ഇടയിലാണ് മജന്തയുടെ സ്ഥാനം.
പ്രകാശ വർണ്ണരാജിയുടെ രണ്ടറ്റങ്ങളിലുമായി സ്ഥിതിചെയ്യുന്ന നിറങ്ങളാണ് ചുവപ്പും വയലറ്റും.
ഇവയുടെ തരംഗദൈർഘ്യവും വളരെയേറെ വ്യത്യാസപ്പെട്ടിരിക്കുന്നു.
ചുവപ്പ്, വയലറ്റ് പ്രകാശങ്ങളെ ഒരെ അളവിൽ കൂട്ടിച്ചേർക്കുമ്പോൾ മജന്റ നിറം ലഭിക്കുന്നു.
പ്രകാശവർണ്ണരാജിയിൽ ഈ നിറം സ്വതേ കാണപ്പെടുന്നില്ല.
ടെലിവിഷനിലും കമ്പ്യൂട്ടർ സ്ക്രീനിലും മജന്റ നിറം ലഭിക്കുന്നതിനായി ചുവപ്പ്, നീല നിറങ്ങളെ തുല്യ അളവിൽ സെയോജിപ്പിക്കുന്നു.
പ്രാഥമിക വർണ്ണങ്ങളെ ഒരു ചക്രമായി രേഖപ്പെടുത്തിയാൽ ചുവപ്പിനും നീലയ്ക്കും മധ്യേയാണ് മജന്തയുടെ സ്ഥാനം.
In the CMYK color model , used in color printing, cyan , magenta, and yellow combined make black.
In practice, since the inks are not perfect, some black ink is added.
Magenta is not part of the visible spectrum of light.
Visible spectrum wrapped to join violet and red in an additive mixture of magenta.
In reality, violet and red are at opposite ends of the spectrum, and have very different wavelengths.
ഫ്യൂഷിയയും മജന്തയും
ഒപ്റ്റിക്സിൽ ഫ്യൂഷിയ (fuchsia) എന്ന നിറവും മജന്റയും ഒന്നു തന്നെയാണ്.
വെബ് നിറങ്ങളിലും ഇവ രണ്ടും ഒരേ നിറങ്ങളാണ്.
ചുവപ്പ്, നീല നിറങ്ങളെ ഒരേ അളവിൽ കലർത്തിയാണ് ഇവ നിർമ്മിക്കുന്നത്.
പക്ഷേ അച്ചടിരംഗത്ത് ചില വ്യത്യാസങ്ങളുണ്ട്.
ഫ്യൂഷിയയുടെ ഫ്രഞ്ച് പതിപ്പിന് അമേരിക്കൻ പതിപ്പിനേക്കാൾ ചുവപ്പു കൂടുതലാണ്.
ഫ്യൂഷിയ പുഷ്പ്പങ്ങൾക്കും ഇത്തരം വർണ്ണവ്യത്യാസങ്ങളുണ്ട്.
ചിത്രശാല The flower of Fuchsia plant was the original inspiration for the dye, which was later renamed magenta dye.
Magenta took its name in 1860 from this aniline dye that was originally called " fuchsine ", after the fuchsia flower.
Magenta has been used in color printing since the late nineteenth century.
Images are printed in three colors; magenta, cyan, and yellow, which when combined can make all colors.
This image from 1902 is using the alternative RYB color model instead.
Color printers today use magenta, cyan, and yellow ink to produce the full range of colors.
Magenta is the complementary color of green .
The two colors combined in the RGB model form white.
Side-by-side, they provide the highest possible contrast and reinforce each other's brightness.
The Indonesian Marine Corps beret colour is magenta purple.
ചരിത്രം ഫ്യൂഷീനും മജന്റ ചായവും (1859) An 1864 map showing the Duchy of Bouillon in magenta
പത്തൊമ്പതാം നൂറ്റാണ്ടിന്റെ പകുതിയിൽ വ്യാവസായിക രസതന്ത്രത്തിലുണ്ടായ വൻ കുതിച്ചുചാട്ടമാണ് മജന്തയുടെ കണ്ടുപിടിത്തത്തിലേക്കു നയിച്ചത്.
1856-ൽ വില്യം പെർക്കിൻ ആദ്യത്തെ കൃത്രിമ ചായം നിർമ്മിച്ചു.
ഇതിന്റെ വിജയം യൂറോപ്പിലെ രസതന്ത്രജ്ഞരെ പുതിയ ചായങ്ങൾ വികസിപ്പിക്കുവാൻ പ്രേരിപ്പിച്ചു.
ഫ്രഞ്ച് രസതന്ത്രജ്ഞനായ ഫ്രാങ്കോയിസ്-ഇമ്മാനുവെൽ വെർഗ്വിൻ 1859-ൽ ഒരു അനലിൻ ചായം ഉണ്ടാക്കുന്നതിനുള്ള ശ്രമങ്ങൾ ആരംഭിച്ചു.
അനിലിനും കാർബൺ ടെട്രാ ക്ലോറൈഡും തമ്മിൽ കലർത്തിയപ്പോൾ ചുവപ്പും നീലയും ഇടകലർന്ന ഒരു ചായം രൂപപ്പെട്ടു.
അദ്ദേഹം അതിനു 'ഫ്യൂഷിൻ' (fuchsine) എന്ന പേരുനൽകി.
ഫ്യൂഷിയ പുഷ്പ്പങ്ങളുടെ നിറമായതിനാലാണ് അത്തരമൊരു പേര് തിരഞ്ഞെടുത്തത്.
അതേവർഷം തന്നെ ചേമ്പേഴ്സ് നിക്കോൾസൺ, ജോർജ് മൗൾ എന്നീ ബ്രിട്ടീഷ് ശാസ്ത്രജ്ഞർ നീലലോഹിത വർണ്ണമുള്ള റോസിൻ എന്ന ചായം കണ്ടെത്തി.
1860-ൽ മജന്റ യുദ്ധത്തിന്റെ സ്മരണാർത്ഥം ഈ ചായത്തിനു 'മജന്റ' എന്ന പേരു നൽകി.
ഭക്ഷണ പദാർത്ഥങ്ങളിൽ മജന്ത നിറം ലഭിക്കുന്നതിനായി ലിഥോൾ റൂബിൻ ബി.കെ. ഉപയോഗിക്കുന്നു.
പ്രോസസ് മജന്ത (പിഗ്മെന്റ് മജന്ത; പ്രിന്റേഴ്സ് മജന്ത) (1890-കൾ)
അച്ചടി രംഗത്ത് ഉപയോഗിക്കുന്ന മജന്തയെ പ്രോസസ് മജന്ത , പിഗ്മെന്റ് മജന്ത , പ്രിന്റേഴ്സ് മജന്ത എന്നൊക്കെ വിളിക്കുന്നു.
അച്ചടിരംഗത്തെ മൂന്ന് അടിസ്ഥാന ചായങ്ങളിലൊന്നാണ് മജന്ത.
(മഞ്ഞ, സയാൻ എന്നിവയാണ് മറ്റുള്ളവ) വെബ് നിറങ്ങളും ഫ്യൂഷിയയും
വെബ് നിറങ്ങളിലെ മജന്ത വലതുവശത്തു നൽകിയിരിക്കുന്നു.
പ്രകാശത്തിന്റ മൂന്ന് ദ്വിതീയ വർണ്ണങ്ങളിലൊന്നാണ് മജന്റ.
Magenta (fuchsia)
X11 കളർ നെയിംസിൽ ഈ നിറം മജന്ത എന്നും HTML ഭാഷയിൽ ഫ്യൂഷിയ എന്നും അറിയപ്പെടുന്നു.
രണ്ടും ഒരേ നിറങ്ങൾ തന്നെയാണ്.
വെബ് നിറമായ മജന്തയെ ചിലപ്പോഴൊക്കെ ഇലക്ട്രിക് മജന്ത എന്നും ഇലക്ട്രോണിക് മജന്ത എന്നും വിളിക്കാറുണ്ട്.
മജന്ത എന്ന പേരിൽ അച്ചടിയിലും വെബ് പേജുകളിലും ഉപയോഗിക്കപ്പെടുന്ന നിറങ്ങ൮ക്കു ചില വ്യത്യാസങ്ങളുണ്ട്.
വെബ് പേജുകളിൽ ഉപയോഗിക്കുന്ന മജന്തയ്ക്ക് അച്ചടിയിലുപയോഗിക്കുന്ന മജന്തയെക്കാൾ തെളിച്ചം കൂടുതലാണ്.
കമ്പ്യൂട്ടർ സ്ക്രീനിലുള്ള നിറത്തെ അതേപടി കടലാസിലേക്കു പതിപ്പിക്കുവാൻ കഴിയാറില്ല.
വർണ്ണ പെൻസിലുകളിലും ക്രയോൺസിലും ഉപയോഗിക്കുന്നത് അച്ചടിയിലുള്ള മജന്തയാണ്.
ശാസ്ത്രത്തിലും സംസ്കാരത്തിലും കലയിൽ മജന്ത നിറം അവതരിപ്പിക്കപ്പെട്ട കാലത്തുതന്നെ അതിനെ ചിത്രകലയിലും മറ്റും ഉപയോഗിക്കുവാൻ തുടങ്ങിയിരുന്നു.
പോൾ ഗോഗിന്റെ മേരി ലഗഡു (1890) എന്ന പെയിന്റിംഗിൽ മജന്ത ഉപയോഗിച്ചിട്ടുണ്ട്.
ഹെൻറി മാറ്റിസിനെപ്പോലുള്ളവർ ആശയാവതരണത്തിനായി മജന്ത ഉപയോഗിച്ചിരുന്നു.
1960-കളിൽ ഫ്രൂറസെന്റ് മജന്ത പെയിന്റിംഗും പ്രചാരത്തിൽ വന്നു.
Magenta, along with mauve, made with the newly discovered aniline dyes , became a popular fashion color in the second half of the nineteenth century.
It appeared in art in this 1890 work, Psyche , by Bouguereau .
Paul Gauguin , Portrait of Marie Lagadu (1890).
Henri Matisse, Les toits de Collioure (1905).
Henri Matisse and the other painters of the Fauvist movement were the first to make a major use of magenta to surprise and make an impact on the emotions of the viewer.
Henri Matisse , Les toits de Collioure (1905).
In the 1960s, magenta was a popular color in psychedelic art , such as this concert poster for the Avalon Ballroom in San Francisco (1967).
ജ്യോതിശാസ്ത്രരംഗത്ത് ടി ബ്രൗൺ കുള്ളൻ നക്ഷത്രങ്ങൾക്കു മജന്ത നിറമാണെന്നു ജ്യോതിശാസ്ത്രജ്ഞർ കണ്ടെത്തിയിട്ടുണ്ട്.
ഇത്തരം നക്ഷത്രങ്ങളിലെ താപനില വളരെ കുറവാണ്.
Artist's vision of a spectral class T brown dwarf ജീവശാസ്ത്രരംഗത്ത് Coral from the Persian Gulf An Andean flamingo , ( Phoenicopterus andinus ) A dragonfly , or Anisoptera Ana Cotta Pseudanthias tuka, a reef fish from the Indian Ocean .
സസ്യശാസ്ത്രരംഗത്ത്
ഉഷ്ണ മേഖലയിലും ഉപോഷ്ണമേഖലയിലും കാണപ്പെടുന്ന ചില പുഷ്പ്പങ്ങൾക്കു മജന്ത നിറമാണ്.
പച്ചനിറത്തിന്റെ പൂരകവർണ്ണമായതിനാൽ ഹരിതസസ്യങ്ങളുടെ ഇടയിൽ നിൽക്കുന്ന മജന്ത പുഷ്പ്പങ്ങൾ മറ്റു ജീവികളുടെ ശ്രദ്ധയിൽപ്പെടുയും പരാഗണത്തിനു വഴുയൊരുക്കുകയും ചെയ്യുന്നു.
Orchid Phalaenopsis rhododendron .
Clematis "Sunset" Cape primrose ( Primulaceae ) geranium sanguineum Dahlia "Hillcrest Royal" Rambler rose Syringa "Paul Deschanel" Lily "Malinoviy Zvon" Polemoniaceae , or Phlox A cactus flower Achillea "Staroe Burgundskoe" പതാകകൾ
പതാകകളിൽ മജന്ത നിറത്തിന്റെ ഉപയോഗം താരതമ്യേന കുറവാണ്.
കാരണം മജന്ത നിറം പ്രചാരത്തിൽ വന്നത് വളരെ വൈകിയാണ്.
Cantabrian Labarum , Cantabria , Spain .
Canting arms of the commune of Magenta , France .
Flag of the municipality of Cartago , Colombia .
ആംസ്റ്റർഡാമിലുള്ള ആന്റി റാഷിസം ഫൗണ്ടേഷൻ വംശീയവിരുദ്ധതയ്ക്കെതിരെയുള്ള സൂചകമായി മജന്ത നിറം ഉപയോഗിക്കുന്നുണ്ട്.
അവലംബം പുറം കണ്ണികൾ Pictures of actual aniline dye samples in various shades of magenta.
Magenta is a product of the brain rather than a spectral frequency Colour Mixing and the Mystery of Magenta , Royal Institution video
മച്ബൂസ് കോഴി മച്ബൂസ്
ഗൾഫ്‌ രാജ്യങ്ങളിൽ കഴിക്കുന്ന പ്രധാന ഭക്ഷണങ്ങളിൽ ഒന്നാണ് മച്ബൂസ് .
അത്താഴത്തിനും ഉച്ചഭക്ഷണമായും ആണ് ഇത് കഴിക്കുന്നത്‌.
ഐക്യ അറബ് എമിറേറ്റുകൾ , ഖത്തർ , കുവൈറ്റ് , ബഹറിൻ എന്നി രാജ്യങ്ങളിൽ ഇതിനെ മച്ബൂസ് എന്നും സൗദി അറേബ്യയിൽ കബ്സ എന്ന് അറിയപ്പെടുന്നു .
ആട് , കോഴി , മീൻ എന്നിവ എല്ലാം ഉപയോഗിച്ച് മച്ബൂസ് ഉണ്ടാക്കാം.
കബ്സ എന്നും അറിയപ്പെടുന്ന ഈ വിഭവത്തിന്റെ ഉത്ഭവം യെമനിൽ നിന്നുമാണെന്നു കരുതപ്പെടുന്നു.
അവലംബങ്ങൾ സ്രോതസ്സുകൾ Lamb Machboos kuwaiti Chicken machboos Archived 2013-05-27 at the Wayback Machine .
Fish Machboos Bahrain Archived 2013-06-13 at the Wayback Machine .
മജിസിയ ഭാനു ഇംഗ്ലീഷ് വിലാസം https://ml.wikipedia.org/wiki/Majiziya_Bhanu
ലോക പവർ ലിഫ്റ്റിങ് ചാമ്പ്യൻഷിപ്പിൽ  സ്വർണ മെഡൽ നേടിയ ആദ്യ മലയാളി വനിതയാണ് ബോഡി ബിൽഡറും പഞ്ചഗുസ്തി താരവും ആയ മജിസിയ ഭാനു .
വടകരയ്ക്കടുത്ത ഓർക്കാട്ടേരിയിലെ കല്ലേരി മൊയിലോത്ത് വീട്ടിൽ അബ്ദുൽ മജീദ് - റസിയ ദമ്പതികളുടെ മകളാണ്.
നേട്ടങ്ങൾ അന്താരാഷ്ട്രതലത്തിൽ 2017 ൽ ഇന്തോനേഷ്യയിൽ നടന്ന ഏഷ്യൻ ക്ലാസിക് പവർ ലിഫ്റ്റിങ്ങ് ചാമ്പ്യൻഷിപ്പിൽ വെള്ളി മെഡൽ.
2017 ൽ ആലപ്പുഴയിൽ നടന്ന ഏഷ്യൻ ക്ലാസിക് പവർ പവർ ലിഫ്റ്റിങ്ങ് ചാമ്പ്യൻഷിപ്പിൽ വെള്ളിമെഡൽ.
2018 ൽ മോസ്കോയിൽ വെച്ച് നടന്ന ലോക ഓപ്പൺ കാറ്റഗറി പവർ പവർ ലിഫ്റ്റിങ്ങ് ചാമ്പ്യൻഷിപ്പിൽ 56 കിലോ വിഭാഗത്തിൽ സ്വർണമെഡൽ.
2019 ൽ ലോക ഓപ്പൺ കാറ്റഗറി പവർ പവർ ലിഫ്റ്റിങ്ങ് ചാമ്പ്യൻഷിപ്പിൽ 56 കിലോ വിഭാഗത്തിൽ സ്വർണമെഡൽ.
ഇതിന് പുറമെ ഡെഡ്‌ലിഫ്റ്റിലും സ്വർണമെഡൽ നേടി ചാമ്പ്യൻഷിപ്പിൽ സ്‌ട്രോങ്ങ് വുമൺ അവാർഡ് നേട്ടവും കരസ്ഥമാക്കി.
2018 ൽ തുർക്കിയിൽ നടന്ന ലോക പഞ്ച ഗുസ്തി മത്സരത്തിൽ ആറാം സ്ഥാനം കരസ്ഥമാക്കി.
നേട്ടങ്ങൾ ദേശീയ തലത്തിൽ 2018 ൽ ലഖ്‌നൗവിൽ നടന്ന ദേശീയ പഞ്ചഗുസ്തി ചാമ്പ്യൻഷിപ്പിൽ ജേതാവ്.
2018 ൽ തൃശൂരിൽ നടന്ന സംസ്ഥാന പഞ്ചഗുസ്തി ചാമ്പ്യൻഷിപ്പിൽ ജേതാവ്.
2018ലെ മിസ്റ്റർ കേരള ചാമ്പ്യൻഷിപ്പിൽ വിമൻസ് ഫിറ്റ്നസ് ഫിസിക് ജേതാവ്.
2018ലെ ബെസ്റ്റ് ലിഫ്റ്റർ, സംസ്ഥാന ബെഞ്ച് പ്രെസ് ചാംപ്യൻ.
നാഷനൽ അൺ എക്യുപ്പേഡ് പവർ ലിഫ്റ്റിങ്ങിൽ സിൽവർ മെഡൽ.
2017ലെ സ്‌ട്രോങ്ങ്  വുമൺ.
2017ലെ പവർ ലിഫ്റ്റിങ് ചാംപ്യൻ.
2017ലെ അൺ എക്യുപ്പേഡ് പവർ ലിഫ്റ്റിങ്ങിൽ ചാംപ്യൻ.
2016ലെ ലിറ്റിൽ സ്‌ട്രോങ്ങ്  വുമൺ ഒഫ് കോഴിക്കോട്.
തുടങ്ങി ഒട്ടനവധി നേട്ടങ്ങളാണ് ഇതിനകം മജിസിയ സ്വന്തമാക്കിയിട്ടുള്ളത്
2018 ൽ കൊച്ചിയിൽ നടന്ന മിസ്റ്റർ കേരള ചാമ്പ്യൻഷിപ്പിൽ വിമൻസ് ഫിറ്റ്നസ് ഫിസിക് വിഭാഗത്തിൽ സ്വർണമെഡൽ ജേതാവായി വാർത്തകളിൽ ഇടം നേടി.
വടകരക്കടുത്ത ഓർക്കാട്ടേരിയിലെ കല്ലേരി മൊയിലോത്ത് വീട്ടിൽ അബ്ദുൽ മജീദ് - റസിയ ദമ്പതികളുടെ മകളാണ് മജിസിയ.
ഇരിങ്ങൽ ഇസ്ലാമിക അക്കാദമി  ഇംഗ്ലീഷ് സ്കൂളിലും ഓർക്കാട്ടേരി ഗവർമെന്റ് വൊക്കേഷണൽ ഹയർ സെക്കന്ററി സ്കൂളിലും നിന്ന് പ്രാഥമിക വിദ്യാഭ്യാസം പൂർത്തിയാക്കിയ മജിസിയ ഇപ്പോൾ മാഹി ഇൻസ്റ്റിറ്റ്യൂട്ട് ഓഫ് ഡെന്റൽ സയൻസിൽ അവസാന വർഷ ബി.ഡി.എസ്. വിദ്യാർത്ഥിനിയാണ്.
അവലംബം ↑ ↑ {{ cite web }} : zero width space character in | title= at position 3 ( help ) ↑ ↑ ↑ ↑ ↑ ↑ ↑ ↑ ↑
മച്ഛലി (പെൺ കടുവ) ഇംഗ്ലീഷ് വിലാസം https://ml.wikipedia.org/wiki/Machali_(tigress)
ഇന്ത്യയിലെ രൺഥംഭോർ ദേശീയോദ്യാനത്തിൽ ജീവിച്ചിരുന്ന ഒരു പെൺ കടുവയാണ് മച്ഛലി ("മത്സ്യം" എന്നതിന്റെ ഹിന്ദി ; കോഡ് നാമം: T-16 ; ജനനം ca. 1996 – 18 ആഗസ്റ്റ് 2016).
2000-കളിൽ ദേശീയോദ്യാനത്തിലെ കടുവകളുടെ വംശവർദ്ധനവിനു പ്രധാന കാരണമായി വർത്തിച്ചത് ഈ കടുവയാണ്.
ഇന്ത്യയിൽ ഏറ്റവും കൂടുതൽ അറിയപ്പെടുന്ന കടുവകളിലൊന്നാണിത്.
മരണത്തോടെ, ഏറ്റവും കൂടുതൽ കാലം വനത്തിൽ ജീവിച്ചിരുന്ന കടുവയായും അറിയപ്പെടുന്നു.
പാരപോയ്നക്സ് ക്രിസണലിസ്
ക്രാബിഡേ കുടുംബത്തിൽപ്പെട്ട ഒരു നിശാശലഭമാണ്.
ശാസ്ത്രനാമം Parapoynx crisonalis .
ഫ്രാൻസിസ്സ് വാക്കർ എന്ന എന്റമോളജിസ്റ്റ് ആണ് 1859 ൽ ഇതിനെ ശാസ്ത്രീയമായി വിശദീകരിച്ചത്.
ഇന്ത്യ, ശ്രീലങ്ക It was described by വാക്കർ in 1859.
വളരെ വിശാലമായ സ്ഥലങ്ങളിൽ വിതരണം ചെയ്യപ്പെട്ടിരിക്കുന്ന ഇവയെ ഇന്ത്യ , ശ്രീലങ്ക , തായ്ലൻഡ് , ഇന്തോനേഷ്യ , ചൈന , തായ്വാന് , ജപ്പാന് , ഓസ്ട്രേലിയ (ക്വീന്സ്ലാന്ഡ്) എന്നിവടങ്ങളിൽനിന്നെല്ലാം രേഖപ്പെടുത്തിയിട്ടുൺ .
ജലസസ്യങ്ങളുടെ ഇറക്കുമതിയിലൂടെ ഈ ശലഭം, ബ്രിട്ടണിലും അവിചാരിതമായി എത്തപ്പെട്ടിട്ടുണ്ട്.
ശലഭത്തിന്റെ ചിറകളവ് 11-15 മില്ലീമീറ്റർ.
വെള്ളയും ചാരനിറവും കലർന്ന് വിവിധ നിറഭേദങ്ങളുടെ പാറ്റേണിൽ ഈ ശലഭം കണ്ടുവരുന്നു.
പുറംചിറകിന്റെ മദ്ധ്യഭാഗത്തായി ഒരു കറുത്ത കുത്തുപോലെ ഒരു പാടുണ്ട്.
ഈ നിശാശലഭത്തിന്റെ ശലഭപ്പുഴു കുളങ്ങളിലും ജലാശയങ്ങളിലും കാണപ്പെടുന്ന ജലസസ്യങ്ങളെയും കളകളേയും ആണ് ഭക്ഷിക്കുന്നത്.
പാരഫിൻ മെഴുക്
പാരഫിൻ മെഴുക് ഒരു വെളുത്ത അല്ലെങ്കിൽ നിറമില്ലാത്ത മൃദുലമായ പെട്രോളിയത്തിൽ നിന്നോ കൽക്കരിയിൽ നിന്നോ ഷെയ്ൽ  ഓയിലിൽ നിന്നോ  ലഭിക്കുന്ന വസ്തുവാണ്.
ഇതിൽ 20 മുതൽ 40 വരെ ഹൈഡ്രോകാർബൺ തന്മാത്രകൾ കണപ്പെടുന്നു.
സധാരണ താപനിലയിൽ ഇത് ഖരം ആകുന്നു.
എന്നാൽ, 37• സെൽഷ്യസിൽ (99• ഫാരെൻഹീറ്റിൽ )ഉരുകാൻ തുടങ്ങുന്നു.
അതിന്റെ തിളനില 370• സെന്റീഗ്രേഡ് (698• ഫാരെൻഹീറ്റ്)ആകുന്നു.
പാരഫിൻ മെഴുകിന്റെ പ്രധാന ഉപയോഗം ലൂബ്രിക്കേഷനും, വൈദ്യുത ആവരണവും മെഴുകുതിരി നിർമ്മാണവും ആകുന്നു.
ഇതു മണ്ണെണ്ണയിൽ നിന്നും വ്യത്യസ്തമാകുന്നു.
എങ്കിലും മണ്ണെണ്ണയെ പാരഫിൻ എന്നു വിളിക്കാറുണ്ട്.
രസതന്ത്രത്തിൽ പാരഫിൻ; ആൽക്കേൻ വിളിക്കപ്പെടുന്നു.
എന്ന രാസസൂത്രമുള്ള [[ഹൈഡ്രോകാർബൺ ആകുന്നു. ഈ പേര് ലാറ്റിനിൽ നിന്നും വന്നതാകുന്നു. parum ("barely") + affinis, meaning "lacking affinity" or "lacking reactivity", പാരഫിന്റെ മറ്റുള്ളവയോട് ചേർച്ചയില്ലാത്ത സ്വഭാവം ആണിതിനു കാരണം.
പാരഫിൻ മെഴുക് ഒരു വെള്ളനിറമുള്ള മണമില്ലാത്ത രുചിയില്ലാത്ത മെഴുകുരൂപത്തിലുള്ള ഖരപദാർഥമാകുന്നു.
46• സെന്റീഗ്രേഡ് മുതൽ 68• സെന്റീഗ്രേഡ്  വരെ (115• ഫാരെൻഹീറ്റു മുതൽ 154• ഫാരെൻഹീറ്റു വരെ) സവിശേഷമായ ഉരുകൽനിലയുള്ളതും ഏതാണ്ട് 900 kg/m3 സാന്ദ്രതയുള്ളതുമാണ്.
പാരഫിൻ മെഴുക് വളരെനല്ല ഒരു വിദ്യുത് രോധി ആകുന്നു.
ഇതിന്റെ വിദ്യുത് രോധനാങ്കം 10 13 നും 10 17 ഇടയിൽ ഓം മീറ്റർ ആകുന്നു.
ഇതു ടെഫ്ലോൺ പോലുള്ള ചില പ്ലാസ്റ്റിക്കുകൾ ഒഴിച്ച് മറ്റെല്ലാ വസ്തുക്കളേക്കാൾ മെച്ചമായ വിദ്യുത് രോധനാങ്കം ഉള്ളതാണ്.
ഇത് ഫലപ്രദമായ ഒരു ന്യൂട്രോൺ നിയന്ത്രകം ആകുന്നു.
ജെയിംസ് ചാഡ് വിക്കിന്റെ ന്യൂട്രോണിനെ കണ്ടെത്താനുള്ള 1932ലെ പരീക്ഷണങ്ങളിൽ ഉപയോഗിച്ചിരുന്നു.
താപം സൂക്ഷിക്കാൻ പറ്റിയ ഏറ്റവും നല്ല വസ്തുവാണ്.
ഇതിന്റെ ആപേക്ഷിക താപക്ഷമത 2.14–2.9 J g −1 K −1 ( joules per gram kelvin ) and a heat of fusion of 200–220 J g −1 .
ഇതിന്റെ സവിശേഷതകൾ ജിപ്സം പലക നിർമ്മിക്കാൻ ഉപയോഗിക്കുന്നു.
ഇവിടെ മാറ്റം വരാത്ത ഉരുകൽനിലയുള്ള ഒരു പ്രത്യേകതരം മെഴുക് ജിപ്സം പലകയിൽ അതിന്റെ ഉല്പാദനസമയം തന്നെ പൂശുന്നു.
ഇത്, പകലത്തെ ചൂട് വലിച്ചെടുത്ത് ഉരുകുകയും രാത്രി തണുക്കുമ്പോൾ വീണ്ടും ചൂട് പുറത്തുവിടുകയും ചെയ്യുന്നു.
ലൂണാർ റോവറിൽ ഇലക്ട്രോണിക് ഭാഗങ്ങൾ തണുപ്പിക്കാൻ ഇതിന്റെ സവിശേഷമായ സ്വഭാവം സഹായിച്ചു.
താപനിയന്ത്രണസംവിധാനങ്ങളിൽ ഇതു ഉപയോഗിച്ചുവരുന്നു.
ലൂബ്രിക്കേഷനുള്ള ഓയിൽ ശുദ്ധീകരിക്കുമ്പോൾ ലഭിക്കുന്ന ഉപോൽപ്പന്നമാണ് പാരഫിൻ മെഴുക്.
പ്രയോഗങ്ങൾ മറ്റ് ഉപയോഗങ്ങൾ ഇതും കാണൂ Oligomer കന്മദം അവലംബം
പാരഡൈസ് ഓഫ് ഭൈസാജ്യാഗുരു ഇംഗ്ലീഷ് വിലാസം https://ml.wikipedia.org/wiki/Paradise_of_Bhaisajyaguru
ചൈനയിലെ യുവാൻ രാജവംശക്കാലത്തെ ഒരു ചിത്രം ആണ് പ്യൂർ ലാൻഡ് ഓഫ് ഭൈസാജ്യാഗുരു (薬師佛) എന്നുമറിയപ്പെടുന്ന പാരഡൈസ് ഓഫ് ഭൈസാജ്യാഗുരു.
ഷാക്കോങ്ങ് കൗണ്ടി, ഷാൻക്സിയിലെ ഗൌങ്ഷെങ് ലോവർ മൊണാസ്ട്രിയിലാണ് (ഗൌങ്ഷെങ് സി), ഈ ചിത്രം അലങ്കരിച്ചിരുന്നത്.
ആശ്രമത്തിലെ മെയിൻ ഹാളിലെ കിഴക്കൻ ത്രികോണാകൃതിയിലുള്ള ചുവരിൽ ഉണ്ടായിരുന്ന ചിത്രം ആർതർ എം. സാക്ക്ലർ വാങ്ങുകയും പിന്നീട് അത് ന്യൂയോർക്കിലെ മെട്രോപൊളിറ്റൻ ആർട്ട് മ്യൂസിയത്തിലേയ്ക്ക് 1954-ൽ കൈമാറുകയും ചെയ്തു.
ഭൈസാജ്യാഗുരു ബുദ്ധയും, മധ്യത്തായി അവലോകിതേശ്വര, ചിന്താമണിചക്ര എന്നീ രണ്ട് ബോധിസത്വങ്ങളും ഈ ചിത്രത്തിൽ ചിത്രീകരിച്ചിരിക്കുന്നു.
മഹായാന ബുദ്ധമതത്തിൽ പരമ്പരാഗതമായി ഭൈസാജ്യാഗുരു ബുദ്ധൻ (യൊഷി ഫോ) വൈദ്യശാസ്ത്ര ബുദ്ധൻ (ശാരീരികമായും ആത്മീയമായും) എന്നറിയപ്പെടുന്നു.
രചന Mural as displayed in the Metropolitan Museum of Art. detail of the painting.
ഇന്ന് നില നിൽക്കുന്നതുപോലെ 751.8 സെന്റിമീറ്റർ ഉയരവും 1511.3 സെന്റീമീറ്റർ നീളവും ഉള്ള മതിലിലാണ് ഈ ചിത്രം ചിത്രീകരിച്ചിരിക്കുന്നത്.
അതിന്റെ വിശദവിവരങ്ങൾ ശ്രദ്ധേയമാണ്.
ഒരു ഭാവനാത്മക സ്വർഗ്ഗത്തിൽ ആണ് ഭൈസാജ്യാഗുരുബുദ്ധൻറെ ചിത്രം പ്രതിഷ്ഠിച്ചിരിക്കുന്നത്.
സാധാരണയായി ഭൈസാജ്യാഗുരു ബുദ്ധനെ ഒരു ഇന്ത്യൻ രൂപത്തിൽ ചിത്രീകരിച്ചിരിക്കുന്നു.
എന്നാൽ പാരഡൈസ് ഓഫ് ഭൈസാജ്യാഗുരു ചിത്രത്തിൽ എല്ലാ ചിത്രങ്ങളും ചൈനീസ് വസ്ത്രങ്ങളോടും സ്ഥാനവസ്ത്രങ്ങളോടും കൂടി ചിത്രീകരിച്ചിരിക്കുന്നു.
ഭൈസാജ്യാഗുരു ബുദ്ധൻ ചുവന്ന മേലങ്കി ധരിച്ചിരിക്കുന്നു.
ബുദ്ധൻറെ വശങ്ങളിൽ രണ്ട് ഇരിപ്പിടങ്ങളിലായി അവലോകിതേശ്വര, ചിന്താമണിചക്ര എന്നീ രണ്ട് ബോധിസത്വങ്ങൾ കാണപ്പെടുന്നു.
വേറെ നാലു ദ്വിതീയ ബോധിസത്വരൂപങ്ങൾ ചുമർച്ചിത്രത്തിൽ കാണാൻ കഴിയുന്നു.
പന്ത്രണ്ട് യോദ്ധാക്കളിൽ, ആറ് പേർ ചിത്രത്തിൻറെ വശങ്ങളിൽ മറ്റുള്ളവരെ സഹായിക്കാനുള്ള ബുദ്ധന്റെ പ്രതിജ്ഞയുടെ പ്രതീകമായി ചിത്രീകരിച്ചിരിക്കുന്നു.
ശാക്യമുനി ബുദ്ധന്റെ നിയമസഭ എന്ന നിലയിൽ ഈ ചിത്രം മുൻപ് ആശയക്കുഴപ്പത്തിലായിരുന്നു.
Saptatathāgatapūrvapranidhānavisēsa സൂത്രയിൽ ഒരു ബുദ്ധ സത്ത പരിഭാഷപ്പെടുത്തിയ യി ജിങ് (635-713) ഭൈസാജ്യാഗുരുവിനു മുമ്പ് ആറു മുൻഗാമികളായ ബുദ്ധന്മാർ ഉണ്ടായിരുന്നു എന്ന് പരാമർശിക്കുന്നു.
ചിത്രത്തിൻറെ മുകളിലായി ചെറിയ ആറു ബുദ്ധപ്രതിമകൾ കാണാം.
മധ്യത്തിൽ ഭൈസാജ്യാഗുരു ബുദ്ധൻ ഇടതുകൈയിൽ വൈദ്യശാസ്ത്രം പ്രതീകപ്പെടുത്തി ഒരു പാത്രം പിടിച്ചുനിൽക്കുന്നു.
മഹായാന ബുദ്ധമതത്തിൽ ദുരന്തങ്ങളെ പ്രതിരോധിക്കുന്ന രക്ഷയും ആയി ഭൈസാജ്യാഗുരുവിനെ കണക്കാക്കപ്പെടുന്നു.
ബോധിസത്വൻ, ചന്ദ്രപ്രഭ ,, സൂര്യപ്രഭാ എന്നിവയാണ് ചിത്രത്തിന്റെ മറ്റു പ്രധാന വ്യക്തികൾ.
ബുദ്ധന്റെ വലതു കൈയ്യിൽ ഒരു ചന്ദ്രൻ ഡിസ്ക് കൈവശം വച്ചിരിക്കുന്ന ബോധിസത്വനാണ് ചന്ദ്രപ്രഭ.
സൂര്യപ്രഭ ബുദ്ധന്റെ ഇടതു കൈയ്ക്കടുത്ത് ചുവന്ന പക്ഷിയുമായി ഒരു സൺ ഡിസ്ക് പിടിച്ചിരിക്കുന്നു.
സൃഷ്ടി Bhaisajyaguru Buddha, details.
ഈ ചിത്രത്തിന്റെ കലാകാരനെ ഇതുവരെ തിരിച്ചറിയപ്പെട്ടിട്ടില്ല.
സുന്ദരവും, സമ്പൂർണവുമായ ദൃശ്യങ്ങൾ സൂ ഹൌഗിന്റെ (朱 好 古) ചിത്രങ്ങളുടെ പ്രത്യേകതകളാണ്.
അദ്ദേഹം പതിനാലാം നൂറ്റാണ്ടിൽ ബുദ്ധ, ഡാവോയിസ്റ്റ് ചിത്രവിധാനത്തിൽ ഏർപ്പെട്ടിരുന്നു.
ഈ ചിത്രം ചൈനയിലെ യുവാൻ രാജവംശ കാലഘട്ടം ഉൾപ്പെടുന്ന ഗൌങ്ഷെങ്ങ് ലോവർ മൊണാസ്ട്രിയിലെ മുൻ ഹാളിൽ ചിത്രീകരിച്ചിരിക്കുന്നു.
ഇത് 1319 എഡി യ്ക്കടുത്ത് സൃഷ്ടിക്കപ്പെട്ടതായി കരുതുന്നു.
ഈ ചിത്രത്തിനുവേണ്ടി ആശ്രമ മതിൽ തയ്യാറാക്കാൻ, കളിമണ്ണും വൈക്കോലും കലർത്തി അടിസ്ഥാനം ഉണ്ടാക്കിയതിനു ശേഷം ജലഛായം ഉപയോഗിച്ച് പൂശിയിരുന്നു.
1920 കളിൽ ഗ്വാങ്‌ഷെങ് ലോവർ മൊണാസ്ട്രിയുടെ മുൻവശത്തെ ഹാളിലെ ചുമരുകളിലുള്ള ചുവർച്ചിത്രങ്ങൾ സന്യാസിമാർ ക്ഷേത്രത്തിന്റെ നവീകരണത്തിനായി പണം കണ്ടെത്താനായി വിറ്റു.
ഈ ചുവർച്ചിത്രങ്ങൾ അമേരിക്കയിലെ മൂന്ന് മ്യൂസിയങ്ങൾ ഏറ്റെടുത്തു.
1926 നും 1929 നും ഇടയിൽ രണ്ട് ചിത്രങ്ങൾ പെൻ‌സിൽ‌വാനിയ യൂണിവേഴ്സിറ്റിയിൽ സ്ഥാപിക്കുകയും ഒരു ചിത്രം 1932-ൽ കൻസാസിലെ നെൽ‌സൺ-അറ്റ്കിൻസ് ആർട്ട് ഗ്യാലറി ഏറ്റെടുക്കുകയും ചെയ്തു.
1964-ൽ മറ്റൊരു ചിത്രം ആർതർ എം. സാക്ലർ വാങ്ങി മെട്രോപൊളിറ്റൻ മ്യൂസിയം ഓഫ് ആർട്ടിന് നൽകി.
ചിത്രത്തിന്റെ ഈ പതിപ്പ് പിന്നീട് പാരഡൈസ് ഓഫ് ഭൈസജ്യഗുരു എന്നറിയപ്പെട്ടു.
ഇതും കാണുക മൈത്രേയയുടെ പറുദീസ അവലംബം ബാഹ്യ ലിങ്കുകൾ 薬師佛 Buddha of Medicine Bhaishajyaguru (Yaoshi fo) at Metropolitan Museum of Art James Siena on the Buddha of Medicine Bhaishajyaguru" season 5, The Artist Project, 2015–2016 on The Metropolitan Museum of Art
പാരഡൈസ് ലോസ്റ്റ് ഇംഗ്ലീഷ് വിലാസം https://ml.wikipedia.org/wiki/Paradise_Lost
ഇംഗ്ലീഷ് കവിയായ ജോൺ മിൽട്ടൺ രചിച്ച ഒരു ഇതിഹാസകാവ്യമാണ്‌ പറുദീസനഷ്ടം (Paradise Lost).
മൊത്തം പതിനായിരത്തോളം വരികൾ ഉൾക്കൊണ്ടിരുന്ന പത്തു പുസ്തകങ്ങളായി 1668-ലാണ്‌ ഈ കൃതി ആദ്യം പ്രസിദ്ധീകരിക്കപ്പെട്ടത്.
ചില്ലറ പരിഷ്കാരങ്ങൾ വരുത്തി പന്ത്രണ്ടു പുസ്തകങ്ങളാക്കിയ രണ്ടാം പതിപ്പ് 1674-ൽ പ്രസിദ്ധീകരിക്കപ്പെട്ടു; കാവ്യത്തിന്റെ ഏറിയ ഭാഗവും കവി രചിച്ചത്, കാഴ്ചശക്തി നശിച്ചതിനു ശേഷം കേട്ടെഴുത്തുകാരുടെ സഹായത്തോടെയാണ്‌.
സൃഷ്ടിയിലെ സൗഭാഗ്യാവസ്ഥയിൽ നിന്നുള്ള മനുഷ്യന്റെ പതനത്തെക്കുറിച്ചുള്ള ക്രിസ്തീയ കഥയാണ്‌ കാവ്യത്തിന്റെ വിഷയം:  ഈ കഥയിൽ, ആദിമാതാപിതാക്കളായ ആദം - ഹവ്വാമർ , അധഃപതിച്ച മാലാഖയായ സാത്താന്റെ പ്രലോഭനത്തിൽ വീണതിനെ തുടർന്ന് ഭൗമികപറുദീസയിൽ നിന്നു ബഹിഷ്കരിക്കപ്പെടുന്നു.
"ദൈവിക വഴികളുടെ നീതി മനുഷ്യർക്കു വിവരിച്ചുകൊടുക്കുകയും ദൈവത്തിന്റെ അതിരില്ലാത്ത ദീർഘദൃഷ്ടിയും മനുഷ്യന്റെ ഇച്ഛാസ്വാതന്ത്ര്യവും തമ്മിലുള്ള സംഘർഷം ചിത്രീകരിക്കുകയും‌" ആണ്‌ തന്റെ ലക്ഷ്യമെന്ന് കൃതിയുടെ ഒന്നാം പുസ്തകത്തിൽ മിൽട്ടൺ വ്യക്തമാക്കുന്നു .
പറുദീസനഷ്ടത്തിൽ മിൽട്ടണ്‌ ക്രിസ്തീയതയ്ക്കു പുറമേ പേഗൻ ധാർമ്മികതയും, ക്ലാസിക്കൽ യവനസംസ്കാരവും,  എല്ലാം ചേരുവകളായിരുന്നു.
വിവാഹം , രാഷ്ട്രനീതി, രാജവാഴ്ച, തുടങ്ങിയ ലൗകിക വിഷയങ്ങൾ കൂടാതെ മനുഷ്യന്റെ ഭാഗധേയം, ദൈവത്തിന്റെ മുൻ‌വിധി(pre-destination), ദൈവിക ത്രിത്വം , പാപത്തിന്റേയും മരണത്തിന്റേയും ഉത്ഭവം, മാലാഖമാർ, പിശാചുക്കൾ, സാത്താൻ, സ്വർഗ്ഗത്തിൽ ഒരു വിഭാഗം മാലാഖമാർ ഉയർത്തിയ കലാപം തുടങ്ങിയ ദൈവശാസ്ത്രസമസ്യകളും ഈ കൃതിയിൽ ചർച്ചചെയ്യപ്പെടുന്നു.
ഉല്പത്തി ഉൾപ്പെടെയുള്ള എബ്രായബൈബിൾ ഗ്രന്ഥങ്ങൾ, പുതിയനിയമം , അപ്പൊക്രിഫയുടെ ഭാഗമായ ഈനോക്കിന്റെ പുസ്തകം തുടങ്ങിയവയെ കാര്യമായി ആശ്രയിച്ച മിൽട്ടണ്‌ തന്റെ ബഹുഭാഷാജ്ഞാനം ഈ കൃതിയുടെ രചനയിൽ സഹായകമായി.
ഇംഗ്ലീഷ് ഭാഷയിലെ അത്യുദാത്തമായ രചനകളിലൊന്നായി ഈ ഇതിഹാസകാവ്യം കണക്കാക്കപ്പെടുന്നു.
പറുദീസനഷ്ടത്തിന്റെ തുടർച്ചയെന്നോണം പറുദീസവീണ്ടെടുപ്പ്(Paradise Regained) എന്നൊരു കൃതിയും മിൽട്ടൺ പിന്നീട് എഴുതി.
കഥാസംഗ്രഹം കാഴ്ചനഷ്ടപ്പെട്ട മിൽട്ടനിൽ നിന്ന് മകൾ പറുദീസനഷ്ടം കേട്ടെഴുതുന്നു
പത്തു പുസ്തകങ്ങളായുള്ള ആദ്യപ്രസാധനത്തിനു ശേഷം, റോമൻ കവി വിർജിലിന്റെ ഇതിഹാസകാവ്യമായ ഇനൈഡിന്റെ മാതൃകയിൽ പറുദീസനഷ്ടം പന്ത്രണ്ടു പുസ്തകങ്ങളായി പുനർ‌വിഭജിക്കപ്പെട്ടു.
ഈ പുസ്തകങ്ങൾ വ്യത്യസ്ത വലിപ്പമുള്ളവയാണ്‌.
ഏറ്റവും ദൈർഘ്യമുള്ള ഒൻപതാം പുസ്തകം 1189 വരികൾ അടങ്ങിയതും ഏറ്റവും വലിപ്പം കുറഞ്ഞ ഏഴാം പുസ്തകം 640 വരികൾ അടങ്ങിയതുമാണ്‌.
രണ്ടാം പതിപ്പുമുതൽ, ഓരോ പുസ്തകത്തിന്റേയും തുടക്കത്തിൽ വാദം(argument) എന്ന പേരിൽ ഒരു കഥാസംഗ്രഹവും ഉൾപ്പെടുത്തി.
കഥാമദ്ധ്യത്തിൽ(medias res) കഥനം തുടങ്ങിയശേഷം കഥയുടെ തുടക്കം പിൻ‌കാഴ്ചയായി അവതരിപ്പിക്കുന്ന ഇതിഹാസ ശൈലിയാണ്‌ മിൽട്ടൺ പിന്തുടരുന്നത്.
കാഥാരംഭം ചിത്രീകരിക്കപ്പെടുന്നത് അഞ്ചും ആറും പുസ്തകങ്ങളിലാണ്‌.
മിൽട്ടന്റെ കഥയ്ക്ക് രണ്ട് അർത്ഥവൃത്തങ്ങൾ(arcs) ഉണ്ട്: ഒന്നിൽ സാത്താനെന്നു വിളിക്കപ്പെടുന്ന ലൂസിഫറും രണ്ടാമത്തേതിൽ സെമറ്റിക മതപാരമ്പര്യത്തിലെ ആദിമാതാപിതാക്കളായ ആദം-ഹവ്വാമാരുമാണ്‌.
സാത്താന്റെ കഥ ഇതിഹാസസമ്പ്രദായത്തിലുള്ള മഹായുദ്ധത്തിന്റേതാണ്‌.
സ്വർഗ്ഗത്തിൽ കലാപമുയർത്തിയ സാത്താനേയും അവന്റെ അനുയായികളായ വാനാരൂപികളേയും ദൈവം പരാജയപ്പെടുത്തി നരകത്തിൽ തള്ളുന്നതിനെ തുടർന്നാണ്‌ ആ കഥയുടെ തുടക്കം.
നരകത്തിൽ സാത്താൻ തന്റെ കൊട്ടാരമായ  പാൻഡമോണിയത്തിൽ വച്ച്,  വാക്‌ചാതുരിയുടെ സഹായത്തോടെ അനുയായികളെ സംഘടിപ്പിക്കുന്നു;  ഇക്കാര്യത്തിൽ, മാമ്മോൻ, ബീൽസബബ് എന്നീ സഹായികളുടെ പിന്തുണ അയാൾക്കു കിട്ടി.  'ബേലിയൽ', 'മോളേച്ച്'  എന്നീ ദുഷ്ടാരൂപികളും അയാൾക്കൊപ്പം ഉണ്ടായിരുന്നു.
അവിടെ നടക്കുന്ന ചർച്ചകൾക്കൊടുവിൽ, നവസൃഷ്ടമായ ഭൂമിയെ വിഷലിപ്തമാക്കുന്ന ചുമതല സാത്താൻ സ്വയം ഏറ്റെടുക്കുന്നു.
ഹോമറിന്റെ ഓഡീസിയിലെ നായകന്റേയും വിർജിലിന്റെ എനിയസിന്റേയും സാഹസങ്ങളെ അനുസ്മരിപ്പിക്കും വിധം, നരകത്തിനു ചുറ്റുമുള്ള 'അബിസ്;(Abyss) എന്ന മഹാഗർത്തത്തിന്റെ അപകടങ്ങളെ അയാൾ തരണം ചെയ്യുന്നു.
ആദം-ഹവ്വാമാരുടെ പതനത്തിന്റെ കഥ പരമ്പാരാഗതശൈലിയിൽ നിന്ന് മൗലികമായ വ്യത്യസ്തതകളുള്ള ഒരു പുതിയതരം ഇതിഹാസമാണ്‌: അതൊരു കുടുംബേതിഹാസമാണ്‌.
പാപത്തിൽ നിപതിക്കുന്നതിനു മുൻപേതന്നെ ശാരീരികവേഴ്ച പുലർത്തുന്നവരായി ആദം-ഹവ്വാമാരെ ക്രിസ്തീയസാഹിത്യത്തിൽ ആദ്യം അവതരിപ്പിച്ചത് മിൽട്ടനാണ്‌.
അഭിനിവേശങ്ങളും വ്യത്യസ്തമായ വ്യക്തിത്വങ്ങളും ഉള്ളവരായാണ്‌ അദ്ദേഹം അവരെ ചിത്രീകരിക്കുന്നത്‌.
ഹവ്വായെ സാത്താൻ പ്രലോഭിപ്പിക്കുന്നത് തന്റെ നയചാതുര്യം ഉപയോഗിച്ച് അവളുടെ വൻ‌ഭാവം മുതലെടുത്താണ്‌.
അവൾ പാപം ചെയ്തു എന്നു മനസ്സിലാക്കിയ ആദം അറിഞ്ഞുകൊണ്ടു തന്നെ അതേ തെറ്റു ചെയ്യുന്നു.
ഒരേ മാംസത്തിൽ നിന്ന് ഉരുവാക്കപ്പെട്ടവരെന്ന നിലയിൽ തങ്ങളിരുവരും പരസ്പരബന്ധിതരാകയാൽ, അവൾ മരിക്കുമ്പോൾ താനും മരിക്കണം എന്നായിരുന്നു അയാളുടെ ന്യായവാദം.
മിൽട്ടന്റെ ഈ ചിത്രീകരണത്തിൽ ആദം ഒരു നായകപാത്രവും(heroic figure) ഒപ്പം, പൂർണ്ണമായ അറിവോടെ തിന്മചെയ്യുന്ന വലിയ പാപിയും ആയിത്തീരുന്നു.
വിലക്കപ്പെട്ട കനിതിന്നതിനു ശേഷം ആദവും ഹവ്വായും ഇണചേർന്നു.
അവരുടെ വിഷയലിപ്തമായ ആദ്യത്തെ വേഴ്ചയായിരുന്നു അത്.
കനിയുടെ ഗുണത്തികവിനെക്കുറിച്ചുള്ള സാത്താന്റെ അവകാശവാദം സത്യമായിരുന്നെന്ന് അപ്പോൾ ആദത്തിനു തോന്നി.
എന്നാൽ താമസിയാതെ നിദ്രയിലായ അവരെ ഭീകരസ്വപ്നങ്ങൾ വലച്ചു.
ഉണർച്ചയിൽ അവർക്ക് ആദ്യമായി കുറ്റബോധവും ലജ്ജയും അനുഭവപ്പെട്ടു.
ദൈവത്തിനെതിരെ തങ്ങൾ മഹാപാപം ചെയ്തു എന്നു തിരിച്ചറിഞ്ഞ അവർ അതോടെ പരസ്പരം കുറ്റാരോപണം നടത്താൻ തുടങ്ങി.
എന്നാൽ ഹവ്വായുടെ അനുനയശ്രമം ആ ആദിദമ്പതിമാരെ ഒരു തരം രമ്യതയിൽ എത്തിച്ചു.
യാചനയിൽ മടങ്ങിയ മുട്ടുമായി ദൈവത്തെ സമീപിക്കാൻ ആദത്തെ പ്രേരിപ്പിച്ചതും ഹവ്വയായിരുന്നു.
ദൈവകൃപനേടിയ ആദം, ഒരു മാലാഖയുടെ അകമ്പടിയോടെ നടത്തിയ സങ്കല്പയാത്രയിൽ തന്റെ സന്തതികളായ മനുഷ്യർ ചെയ്യാനിരിക്കുന്ന  പാപങ്ങളും അതിനു ശിക്ഷയായി വരാനിരിക്കുന്ന ജലപ്രളയത്തിന്റെ ഭീകരതയും ദർശിച്ചു.
ദൈവം വിലക്കിയിരുന്ന കനി തിന്ന താൻ ഭൂമിയിൽ വരുത്തിവച്ച തിന്മയുടെ വലിപ്പം അറിഞ്ഞു ആദം ദുഖിച്ചു.
എന്നാൽ അതേ ദർശനത്തിൽ യേശുക്രിസ്തു വഴി വരാനിരിക്കുന്ന രക്ഷയുടെ സാധ്യത കണ്ട് അയാൾ ആശ്വസിച്ചു.
തുടർന്ന് മുഖ്യദൂതനായ മിഖായേൽ അവരെ ഭൗമികപറുദീസയായ ഏദേൻ തോട്ടത്തിൽ നിന്നു ബഹിഷ്കരിക്കുന്നു.
"ദൂരദേശത്ത്, തനിക്കുള്ളിൽ തന്നെ പറുദീസ കണ്ടെത്താൻ" (A paradise within thee, happier far) ആണ്‌ മിഖായേൽ ആദത്തെ ഉപദേശിച്ചത്.
ഏദേൻ തോട്ടത്തിൽ അവരുടെ പിതാവായി മുന്നിൽ വ്യക്തതയോടെ പ്രത്യക്ഷപ്പെട്ടിരുന്ന ദൈവം അതോടെ അവർക്കു നഷ്ടപ്പെട്ടു.
സർ‌വവ്യാപിയായ ദൈവവുമായുള്ള അവരുടെ സംസർഗ്ഗം അവ്യക്തവും ദൂരസ്ഥവുമായി പരിണമിച്ചു.
പന്ത്രണ്ടു 'പുസ്തകങ്ങൾ' പുസ്തകം 1